Usmernenie k

záverečným prácam

**Vypracovanie záverečnej práce**

1.Záverečná práca (ZP) **musí byť vypracovaná** v zmysle Smernice rektora č. 1/2011 o základných náležitostiach záverečných prác, rigoróznych prác a habilitačných prác, ich zverejnení a sprístupnení po dobu ich uchovávania a kontrole originality platnú pre Univerzitu Pavla Jozefa Šafárika a jej súčasti (<http://www.upjs.sk/public/media/2438/smernica-2011.pdf>)

2.Na vypracovanie záverečnej práce sa odporúča **použiť existujúce šablóny** programu **Word**, alebo **LaTeX**.

3.Šablóny pre vypracovanie ZP v prostredí programu Word sú k dispozícii na stránke Centrálneho registra záverečných prác, CRZP (<http://www.crzp.sk/>).

Šablónu pre vypracovanie ZP v prostredí LaTeX, ktorá je udržiavaná v zmysle Smernice

rektora č. 1/2011, je možné získať na adrese:

<http://ics.upjs.sk/~novotnyr/wiki/LaTeXSablonaPreZaverecnePrace/LaTeXSablonaPreZaverecnePrace>

4.Pred odovzdaním, je potrebné **uložiť finálnu verziu** záverečnej práce **vo formáte PDF**. Na to je možné použiť napr.:

program PDF Creator (<http://www.pdfforge.org/download/>),

alebo použiť add-in do programu Microsoft Office a pri ukladaní súboru využiť možnosť „Uložiť ako/SaveAs“ PDF.

( <http://www.microsoft.com/downloads/sk-sk/details.aspx?familyid=f1fc413c-6d89-4f15-991b-63b07ba5f2e5>)

**Odovzdanie záverečnej práce**

1.Študent je povinný odovzdať záverečnú prácu **v elektronickej podobe ako aj tlačenej podobe.** Obidve podoby záverečnej práce musia byť zhodné.

2.Záverečná práca **v elektronickej podobe** sa odovzdáva vložením finálnej elektronickej verzie práce **vo formáte PDF** **do AiS2** a prostredníctvom jeho subsystému „Evidencia záverečných, rigoróznych a habilitačných prác (ďalej len „EZP“).

3.**Termíny odovzdávania elektronických verzií záverečných prác v AiS2:**

bakalárska práca: do 4. 5.príslušného AR, ak sa chce študent zúčastniť BŠS v termíne jún

do 30. 6. príslušného AR, ak sa chce študent zúčastniť BŠS v termíne august.

4.Pri odovzdávaní záverečnej práce prostredníctvom EZP študent vyplní požadované údaje o práci (**počet strán, abstrakt v slovenskom jazyku, abstrakt v anglickom jazyku, kľúčové slová, analytický list), vyplní licenčnú zmluvu a označí ZP ako finálnu.**

*Podrobný návod na vkladanie prác je zverejnený v AiS2/Manuály/Prihlasovanie a pridávanie záverečných prác do EZP.*

5.Po vložení práce do EZP študent **vytlačí licenčnú zmluvu (2x)**. Oba originály licenčnej

zmluvy podpíše a vloží do tlačenej podoby záverečnej práce.

6.Tlačená podoba záverečnej práce sa odovzdáva najneskôr do troch pracovných dní

po odovzdaní elektronickej verzie práce v EZP.

7.V tlačenej podobe odovzdáva autor bakalársku prácu zviazanú v pevnej väzbe v 2 exemplároch na študijnom oddelení Ústavu telesnej výchovy a športu.

**Posudky na záverečné práce**

1.Vedúci prác ako aj oponenti sú povinní vypracovať posudky **v elektronickej aj tlačenej**

**podobe.**

2.Posudok v elektronickej podobe sú povinní odovzdať vedúci prác ako aj oponenti

prostredníctvom EZP. Pritom môžu použiť šablónu existujúcu v AiS2, alebo nahrať už

vypracovaný posudok vo formáte PDF zo svojho počítača.

3.Aby oponent mohol vložiť posudok, musí byť doplnený do zadania záverečnej práce. Nakoľko je oponent záverečnej práce mnohokrát prideľovaný až pred obhajobou záverečnej práce, **za doplnenie oponenta do zadania zodpovedajú vedúci prác.**

4.Posudok vedúceho práce obsahuje vyjadrenie k výsledku protokolu o originalite.

5.Vedúci práce aj oponent zabezpečia **odoslanie posudku do EZP a doručenie:**

vytlačenej a podpísanej verzie posudku, **najneskôr týždeň pred konaním obhajoby**

záverečnej práce na študijné oddelenie Ústavu telesnej výchovy a športu. Ak žiadajú školiteľ alebo oponent posudok zverejniť, sú povinní spolu s posudkom doručiť vytlačenú

a podpísanú **licenčnú zmluvu k posudku**. V prípade, že licenčná zmluva nebude

k posudku priložená, predpokladá sa, že školiteľ alebo oponent posudok zverejniť nežiadajú.

6.V prípade externých oponentov vloženie posudku do EZP zabezpečí ústav (katedra).

**Hodnotenie a obhajoba záverečnej práce**

1.V prípade, že **predmet** (v zápisnom liste) **Záverečná práca** je ohodnotený vedúcim Fx,

študent nesplnil podmienky ukončenia Bc. stupňa štúdia a nemôže sa zúčastniť štátnych

skúšok.

2.Na základe Smernice rektora č. 1/2011 (dodatok č. 2, čl. 9, ods. 5), po obhajobe záverečnej práce a na základe výsledku obhajoby štátnicová komisia zabezpečí v EZP vyznačenie jedného z príznakov záverečnej práce: **obhájená, neobhájená trvale, neobhájená dočasne.**

3.V prípade, že štátnicová komisia rozhodla o nastavení príznaku záverečnej práce

**neobhájená dočasne** so súčasným zaškrtnutím políčka „Povolenie vypracovať inú verziu k téme“, a študent sa chce zúčastniť opravného termínu štátnej skúšky v auguste príslušného akademického roka, musí odovzdať opravenú verziu ZP do 31.7.príslušného akademického roka v elektronickej aj tlačenej podobe.

4.Vytlačenie protokolu o kontrole originality k záverečnej práci zabezpečí študijné oddelenie a protokol bude doručený predsedovi komisie pre ŠS spolu s ďalšími podkladmi najneskôr deň pred termínom ŠS.